Camulodunum

Camulodunum oli antiikin aikainen kaupunki Britanniassa. Se on kehittynyt nykyiseksi Colchesterin kaupungiksi ja sijaitsi sen paikalla.

Camulodunum oli ensimmäinen roomalainen colonia Britanniassa ja perustettiin vuonna 49 tai 59 jaa. Se toimi alkuvaiheessaan Britannian provinssin hallinnollisena keskuksena.

 Maantiede 

Camulodunumin kaupunki sijaitsi nykyisen Colne-joen varrella sen eteläpuolella 16 kilometrin päässä Britannian saaren itärannikosta ja noin 80 kilometriä koilliseen Londiniumista eli nykyisestä Lontoosta. Itinerarium Antonini Augusti laskee toisella reitillä Camulodunumin etäisyydeksi 21 roomalaista mailia Caesaromaguksesta ja 52 mailia Londiniumista, ja toisella reitillä (nimellä Colonia) 24 mailia Caesaromaguksesta.

pienoiskuva|vasen|Camulodunumin muuria.
 Historia 
 Kelttiläisaika 

Camulodunum oli alun perin trinovanttien heimon kaupunki. Nimi Camulodunum oli latinankielinen muoto kelttiläisestä nimestä Camulodunon. Sen alkuosa tulee kelttien sodanjumalasta Camuloksesta, jonka roomalaiset yhdistivät Marsiin. Loppuosa palautuu päätteeseen -dun, joka viittaa linnoitettuun paikkaan. Näin kaupungin nimi voidaan kääntää ”Camuloksen linnoitukseksi”.

pienoiskuva|vasen|Gladiaattoreita esittävä seinämaalaus Camulodunumista, ennallistettu.
Catuvellaunien kuningas Tasciovanos voitti trinovantit joskus ennen vuotta 10 jaa. Hänen poikansa Cunobelinos perusti Camulodunumiin kuninkaallisen kaupunkinsa ja rahapajansa. Vuoteen 43 jaa. mennessä hänet tunnettiin roomalaisten keskuudessa brittiläisten kuninkaana, ja hänen pääkaupunkinsa oli roomalaisten valloituksen pääkohde tuona vuonna. Roomalaiset perustivat paikalle alun perin sotilasleirin. Sinne oli sijoitettu Legio XX Valeria Victrix.

 Roomalaisaika 

Vuonna 49 tai 50 jaa. keisari Claudius perusti Cunobelinoksen kaupungin viereen roomalaisen colonian eli sotilassiirtokunnan. Tuolloin Legio XX siirtyi Glevumiin. Tacitus kertoo, että sen jälkeen kun roomalaiset olivat kukistaneet ikeenit ja deceanglit ja toimineet brigantteja vastaan, heidän oli seuraavaksi kukistettava siluurit:

Tacituksen kuvaus on vaikeasti ymmärrettävä siksi, että Camulodunum sijaitsi aivan toisessa suunnassa, idässä, kuin suurin osa mainittujen heimojen alueista, jotka ovat pääosin lännessä. Syyksi on arveltu sitä, että Tacitus tunsi hyvin vain ne läntiset ja pohjoiset alueet, joiden kanssa hänen appensa Agricola oli tekemisissä, ja vain aikakauden, jolloin Agricola toimi.

Camulodunum oli ensimmäinen roomalainen colonia Britanniassa. Myöhemmin se oli yksi Britannian neljästä coloniasta; muut olivat Eboracum, Glevum ja Lindum. Roomassa säilynyt piirtokirjoitus viittaa siihen nimellä Colonia Claudia Victricensis, ja sanoo sen olevan Britanniassa Camulodunumissa. Näin ei ole epäilystä siitä, että nämä kaksi olivat sama paikka. Aiemmin on joskus katsottu virheellisesti, että Camulodunum olisi ollut eri paikka kuin Colonia, ja jompi kumpi olisi ollut eri paikka kuin nykyinen Colchester, mutta sijainnut jossakin lähellä. Nykyisin kuitenkin pidetään selvänä, että Camulodunum-Colchester oli colonia ja ainoa sellainen Britannian kaakkoisosassa. Camulodunum toimi oletettavasti alkuvaiheessaan Britannian provinssin hallinnollisena keskuksena.

pienoiskuva|Usurpaattori Allectuksen Camulodunumissa lyöttämä quinarius, n. 293–296 jaa. Rahassa kirjoitukset  sekä  ja .
Kuningattarensa Boudiccan johdolla kapinoineet ikeenit tuhosivat uuden siirtokunnan täydellisesti vuonna 60 tai 61 jaa.Tacitus: Keisarillisen Rooman historia (Annales) 14.31. Tuohon aikaan Britannian kolme tärkeintä kaupunkia olivat Verulamium, Londinium ja Camulodunum. Camulodunumilla ei ollut ikeenien kapinan aikaan muureja; sama pätee oletettavasti myös tuon ajan Verulamiumiin ja Londiniumiin. Kapinalliset ohittivat linnoitetut paikat ja hyökkäsivät suoraan vauraisiin ja väkirikkaisiin mutta puutteellisesti puolustettuihin kaupunkeihin. Camulodunum oli ensimmäinen, joka kaatui, ja Londinium ja Verulamium joutuivat pian samanlaisen tuhon kohteiksi.

Roomalaiset kukistivat kapinan lopulta Suetonius Paulinuksen johdolla. Tuhon jälkeen Camulodunum rakennettiin uudelleen. Provinssin hallinto saattoi kuitenkin siirtyä tässä vaiheessa Londiniumiin; ainakin näin tapahtui jossakin myöhemmässä vaiheessa.

 Myöhäisantiikista keskiajalle 

Myöhemmän antiikin aikana Camulodunum ei juurikaan esiinny historiassa. Yksi kolmesta brittiläisestä piispasta Arlesin kirkolliskokouksessa vuonna 314 oli kotoisin joko Camulodunumista tai Lindumista. Ravennan kosmografiassa kaupunki esiintyy nimellä Manulodulo, Colonia. 800-luvulla eläneen Nenniuksen brittiläisten kaupunkien luettelossa siitä käytetään nimeä Cair Colun. Bedalla ja varhaisissa anglosaksisissa lähteissä esiintyvät muodot Colnaceaster, Colecestria jne., jotka selvästi tarkoittavat Essexin Colchesteria. Henry Huntingdonilainen mainitsee erikseen, että brittiläinen Caer Colun ja anglosaksinen Colecestria ovat yksi ja sama paikka.

 Rakennukset ja löydökset 
pienoiskuva|Camulodunumin pohjakaava.
pienoiskuva|Camulodunumin circuksen ennallistettuja rakenteita.

Alkuperäinen kelttiläinen asutus sijaitsi roomalaisaikaisen kaupungin länsipuolella. Tuon ajan rakenteisiin lukeutuu pohjois-eteläsuuntainen, noin viisi kilometriä pitkä maavalli, sekä pyhä alue, joka koostui alun perin noin yhdeksän metriä leveästä ja 2,7 metriä syvästä ympärysojasta, joka oli todennäköisesti pyhän puun ympärillä. Myöhemmin paikalla oli suuri, 27,9 × 27,9 metrin kokoinen kelttiläinen temppeli, jossa oli kaksinkertainen portiikki. Myös alkuperäisen roomalaisen sotilasleirin ääriviivat on paikannettu myöhemmän kaupungin länsipuolelta.

Roomalaisella Camulodunumin kaupungilla ei alun perin ollut kaupunginmuuria. Muuri rakennettiin noin 200 jaa. Sen pituus oli noin 1,8 kilometriä ja paksuus 2,7 metriä. Se oli vahvistettu torneilla ja maavallilla. Roomalainen katuverkko näkyy edelleen jonkin verran nykyisen kaupungin asemakaavassa. Sen itä-länsisuuntainen pääkatu kulki nykyisen High Streetin kohdalla ja eräs pohjois-eteläsuuntainen katu nykyisten Head Streetin ja North Hillin kohdalla. Muurin länsiportti, nykyinen Balkerne Gate, on osittain säilynyt. Se oli erittäin suuri porttirakennelma, jossa oli kuusi kaariholvia, ja siinä oli kaksi ajorataa ja kaksi jalkakäytävää. Itäportti, jossa yksi suuri kaari ja kaksi pienempää, purettiin vuonna 1675. Myös pohjoisportista sekä pohjoismuurin pienestä sivuportista on löydetty jäännöksiä.

Camulodunumissa oli keisarikultille omistettu Claudiuksen temppeli, joka rakennettiin noin 50 jaa. Se oli Britannian ensimmäinen monumentaalitemppeli. Temppeli oli rakennettu suurelle noin 24 × 31,5 metrin kokoiselle neljästä holvista koostuneelle podiumille. Temppeli sijaitsi nykyisen Colchesterin linnan paikalla, ja sen holveja on edelleen näkyvissä linnan alta. Temppelikorttelin koko oli noin 180 × 120 metriä, ja se oli varustettu monumentaalisisäänkäynnillä. Temppelin edessä oli sen alttari.

Kaupungissa oli temppelit myös ainakin Marsille, Sulevialle ja Silvanukselle. Siellä oli myös roomalainen teatteri, joka sijaitsi nykyisen St. Helen’s Chapelin ja sen hautausmaan alla, sekä forum, basilika ja kylpylä. Joitakin suuria perustuksia on löydetty Claudiuksen temppelin läheltä ja nykyisen St. Nicholas -kirkon alta. Kaupungista ja sen ympäristöstä on löydetty useita asuinrakennusten mosaiikkilattioita. Kaupungin muurien ulkopuolelta on löydetty roomalaisten huviloiden jäännöksiä sekä roomalaisia hautausmaita, joista on löydetty keramiikkaa ja pronssiesineitä.

Kaupungin circus löydettiin nykyisen kaupungin eteläosasta vuonna 2004. Se on ainoa tunnettu roomalainen circus koko Britanniasta. Circus rakennettiin 100-luvun alkupuolella, ja se säilyi käytössä ainakin 200-luvun puoliväliin saakka. Sen katsomossa oli tilaa noin  hengelle.

 Lähteet 

 Aiheesta muualla 

Luokka:Britannian provinssin kaupungit